lønafregning og udbetaling
når du har lavet hele din lønberegning, skal du udbetale løn til dine medarbejdere. det kan du gøre som en simpel kontooverførsel. samlet betaling og atp, som du løbende indberetter til, vil du blive opkrævet via digital post. sammen med lønnen, skal dine medarbejdere have en lønseddel. den skal selvfølgelig indeholde regnestykket fra bruttoløn til nettoløn, og så bør den også løbende vise en status på dine medarbejderes ferieregnskab. så mange dage er opsparet og så mange afholdt. når du tilmelder dig dataløn, laver du samtidig en “overførselsaftale”, det vil sige en aftale om, at dataløn må hæve penge på din konto og udbetale til dine medarbejdere, samlet betaling og atp. dermed skal du ikke bøvle med overførsler og huske på årets weekender, helligdage og bankernes øvrige lukkedage, der ligger omkring lønudbetaling. det gør vi for dig.